CELEX: 32019D1728
Language: bg
Date: 2019-10-15 00:00:00
Title: Решение за изпълнение (EC) 2019/1728 на Комисията от 15 октомври 2019 година относно хармонизираните стандарти за играчките, изготвени в подкрепа на Директива 2009/48/ЕО на Европейския парламент и на Съвета

16.10.2019   
               
               
                  BG
               
               
                  Официален вестник на Европейския съюз
               
               
                  L 263/32
               
            
         РЕШЕНИЕ ЗА ИЗПЪЛНЕНИЕ (EC) 2019/1728 НА КОМИСИЯТА
         от 15 октомври 2019 година
         относно хармонизираните стандарти за играчките, изготвени в подкрепа на Директива 2009/48/ЕО на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (1), и по-специално член 10, параграф 6 от него,
         като има предвид, че:
         
                     (1)
                  
                  
                     В съответствие с член 13 от Директива 2009/48/ЕО на Европейския парламент и на Съвета (2) се счита, че детските играчки, които са в съответствие с хармонизирани стандарти или части от такива стандарти, чиито данни са публикувани в Официален вестник на Европейския съюз, са в съответствие с изискванията, обхванати от тези стандарти или части от стандарти и определени в член 10 от Директива 2009/48/ЕО и приложение II към същата директива.
                  
               
                     (2)
                  
                  
                     С писмо M/445 от 9 юли 2009 г. Комисията отправи искане до Европейския комитет по стандартизация (CEN) и Европейския комитет за стандартизация в електротехниката (CENELEC) за изготвянето на нови хармонизирани стандарти и за преразглеждането на съществуващи хармонизирани стандарти в подкрепа на Директива 2009/48/ЕО.
                  
               
                     (3)
                  
                  
                     В приложение II, част III, точка 13 от Директива 2009/48/ЕО се определят допустими граници на миграция за 19 елемента от детски играчки или компоненти от детски играчки, които не трябва да бъдат превишавани. Тези допустими граници на миграция обаче не се прилагат, ако може да бъде изключена всякаква опасност, като например чрез невъзможността за достъп до даден компонент на играчка, който евентуално съдържа един или няколко елемента.
                  
               
                     (4)
                  
                  
                     Въз основа на искане M/445 от 9 юли 2009 г. CEN преразгледа хармонизиран стандарт EN 71-3:2013+A3:2018 относно миграцията на определени елементи, чиито данни са публикувани в Официален вестник на Европейския съюз (3), за да се вземе предвид най-новият технически и научен напредък при методите на изпитване, описани в стандарт EN 71-3. Този напредък включва по-добро измерване на хром VI и на органичните съединения на калая, по-добре контролирани опитни условия при провеждане на изпитванията, както и подобрена структура на стандарт EN 71-3 за улесняване на практическото прилагане. Това доведе до приемането на хармонизиран стандарт EN 71-3:2019 относно миграцията на определени елементи.
                  
               
                     (5)
                  
                  
                     Съвместно с CEN Комисията оцени дали хармонизиран стандарт EN 71-3:2019 относно миграцията на определени елементи, изготвен от CEN, е в съответствие с искане M/445 от 9 юли 2009 г.
                  
               
                     (6)
                  
                  
                     Хармонизиран стандарт EN 71-32019 отговаря на изискванията, които искането има за цел да обхване и които са определени в Директива 2009/48/ЕО. Следователно е целесъобразно да се публикуват данните на този стандарт в Официален вестник на Европейския съюз.
                  
               
                     (7)
                  
                  
                     Хармонизиран стандарт EN 71-3:2019 заменя хармонизиран стандарт EN 71-3:2013+A3:2018. Следователно е необходимо позоваването на този стандарт да се заличи в Официален вестник на Европейския съюз. За да се предостави на производителите на играчки достатъчно време, за да приспособят своите продукти към преразгледаните спецификации в хармонизирания стандарт EN 71-3:2019, е необходимо заличаването на данните на хармонизиран стандарт EN 71-3: 2013 + A3: 2018 да се отложи.
                  
               
                     (8)
                  
                  
                     С цел да се осигури яснота и рационалност, в един-единствен акт следва да се публикува пълен списък на данните на хармонизираните стандарти, изготвени в подкрепа на Директива 2009/48/ЕО и отговарящи на изискванията, които те имат за цел да удовлетворят. Поради това данните на европейските стандарти, които са публикувани към настоящия момент в Официален вестник на Европейския съюз (4), следва да бъдат включени в настоящото решение. Следователно е необходимо да се отмени Решение за изпълнение (ЕС) 2019/1254 на Комисията (5).
                  
               
                     (9)
                  
                  
                     Спазването на даден хармонизиран стандарт осигурява презумпция за съответствие със съответните съществени изисквания, установени в законодателството на Съюза за хармонизация, от датата на публикуване на данните за този стандарт в Официален вестник на Европейския съюз. Поради това настоящото решение следва да влезе в сила в деня на публикуването му,
                  
               ПРИЕ НАСТОЯЩОТО РЕШЕНИЕ:
         
            Член 1
            Данните за хармонизираните стандарти за играчките, изготвени в подкрепа на Директива 2009/48/ЕО и изброени в приложение I към настоящото решение, се публикуват в Официален вестник на Европейския съюз.
         
         
            Член 2
            Позоваванията на хармонизираните стандарти за играчките, изготвени в подкрепа на Директива 2009/48/ЕО и изброени в приложение II към настоящото решение, се заличават от Официален вестник на Европейския съюз, считано от посочените в същото приложение дати.
         
         
            Член 3
            Решение за изпълнение (ЕС) 2019/1254 се отменя.
         
         
            Член 4
            Настоящото решение влиза в сила в деня на публикуването му в Официален вестник на Европейския съюз.
         
         
            Съставено в Брюксел на 15 октомври 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 316, 14.11.2012 г., стр. 12.
         
            (2)  Директива 2009/48/ЕО на Европейския парламент и на Съвета от 18 юни 2009 г. относно безопасността на детските играчки (ОВ L 170, 30.6.2009 г., стр. 1);
         
            (3)  ОВ C 282, 10.8.2018 г., стр. 3.
         
            (4)  Съобщение на Комисията в рамките на изпълнението на Директива 2009/48/ЕО на Европейския парламент и на Съвета относно безопасността на детските играчки (ОВ C 282, 10.8.2018 г., стр. 3).
         
            (5)  Решение за изпълнение (ЕС) 2019/1254 на Комисията от 22 юли 2019 г. относно хармонизираните стандарти за безопасността на детските играчки, изготвени в подкрепа на Директива 2009/48/ЕО на Европейския парламент и на Съвета (ОВ L 195, 23.7.2019 г., стр. 43).
      
      
         
            ПРИЛОЖЕНИЕ I
            
                        
                           №
                        
                     
                     
                        
                           Данни на стандарта
                        
                     
                  
                        1.
                     
                     
                        EN 71-1:2014+A1:2018 Безопасност на играчки — Част 1: Механични и физични свойства
                     
                  
                        2.
                     
                     
                        EN 71-2:2011+A1:2014 Безопасност на детски играчки — Част 2: Възпламенимост
                     
                  
                        3.
                     
                     
                        EN 71-3:2019 Безопасност на играчки — Част 3: Миграция на определени елементи
                     
                  
                        4.
                     
                     
                        EN 71-4: 2013 Безопасност на играчки — Част 4: Комплекти за химични опити и свързани с тях дейности
                     
                  
                        5.
                     
                     
                        EN 71-5: 2015 Безопасност на играчки — Част 5: Химични играчки (комплекти), различни от комплектите за химични опити
                     
                  
                        1.
                     
                     
                        EN 71-7:2014+A2:2018 Безопасност на играчки — Част 7: Бои за рисуване с пръсти. Изисквания и методи за изпитване
                        Забележка: по отношение на позволения консервант климбазол (вписване 22 в таблица B.1 от приложение B към този стандарт) презумпцията за съответствие се прилага до максимално допустима концентрация от 0,2 % (не 0,5 %). Основанието за това е „ДОБАВКА към становището относно климбазол (P64), референтен номер SCCS/1506/13“ на Научния комитет по безопасност на потребителите (НКБП), приета след публикуването на стандарта от CEN.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                  
                        2.
                     
                     
                        EN 71-8: 2018 Безопасност на играчки — Част 8: Играчки за активни игри, използвани в домашни условия
                     
                  
                        3.
                     
                     
                        EN 71-12: 2013 Безопасност на играчки — Част 12: N-нитрозамини и N-нитрозируеми вещества
                     
                  
                        4.
                     
                     
                        EN 71-13: 2014 Безопасност на играчки — Част 13: Настолни игри за развитие на обонянието, козметични комплекти и игри, насочени към вкусовото възприятие
                     
                  
                        5.
                     
                     
                        EN 71-14:2018 Безопасност на играчки — Част 14: Батути за употреба в домашни условия
                     
                  
                        6.
                     
                     
                        EN 62115:2005 Електрически играчки. Безопасност
                        IEC 62115:2003 (с промени) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (с промени)
                     
                  
      
      
         
            ПРИЛОЖЕНИЕ II
            
                        
                           №
                        
                     
                     
                        
                           Данни на стандарта
                        
                     
                     
                        
                           Дата на заличаването
                        
                     
                  
                        1.
                     
                     
                        EN 71-3:2013+A3:2018 Безопасност на играчки — Част 3: Миграция на определени елементи
                     
                     
                        15 април 2020 г.
                     
                  
                        2.
                     
                     
                        EN 71-14:2014+A1:2017 Безопасност на играчки — Част 14: Батути за употреба в домашни условия
                     
                     
                        22 януари 2020 г.